Datum: 28.08.2019.

**SAOPŠTENJE ZA MEDIJE**

**Košarkaške table za osnovce iz Prijedora i Gradiške**

Kompanija m:tel donirala je košarkaške table sa pratećim elementima za opremanje košarkaških igrališta osnovnim školama “Kozarska djeca” iz Gradiške i “Desanka Maksimović” iz Prijedora.

Osnovci su ovaj poklon doživjeli kao podstrek prvim košarkaškim koracima, obećavši da će nastojati da neki od njih dodirnu košarkaške visine, po uzoru na svoje idole, košarkaše reprezentacije Srbije za koje očekuju osvajanje najsjajnijeg odličja na predstojećem svjetskom prvenstvu u Kini.

Direktorica Osnovne škole “Kozarska djeca”, Zora Malešević i direktor Osnovne škole “Desanka Maksimović”, Zdravko Budimir zahvalili su na donaciji, istakavši da ova pomoć doprinosi razvoju zdravog i sportskog duha učenika osnovnih škola, s tim da, kako su naglasili, kompanija m:tel zaslužuje samo riječi hvale za nastavak akcije društveno odgovornog poslovanja.

**m:tel – imate prijatelje!**